Case ID: 1125243
Sentence 1: İşin halları: Məhkəmənin hökmünə əsasən Məhkum, X5 və Təqsirləndirilən şəxs digər şəxslərlə qabaqcadan əlbir olan bir qrup şəxs halında özgənin əmlakını ələ keçirmək məqsədi ilə hücuma məruz qalmış şəxslərin həyatı və ya sağlamlığı üçün təhlükəli zorakılıqla və belə zorakılıq tətbiq ediləcəyi hədəsi ilə bağlı basqın edib silah qismində istifadə edilən əşyanı tətbiq etməklə saxlanc yerinə qanunsuz olaraq girməklə quldurluq etmişlər: Beləki, özgənin əmlakını basqın edib ələ keçirmək məqsədi ilə Məhkum, X5, Təqsirləndirilən şəxs digər şəxslərlə qabaqcadan əlbir olan bir qrup şəxs halında cinayət əlaqəsinə girərək, 19 fevral 2019-cu il tarixdə saat 02:00 radələrində əvvəlcədən öz aralarında razılaşdıqları qaydada tanınmamaları üçün başlarına qara rəngli papaq taxıb və üzlərini şərflə bağlayaraq, habelə bıçaq, beşbarmaq və taxta parçası ilə silahlanaraq, Bakı şəhəri, Qaradağ rayonu, Puta qəsəbəsində fəaliyyət göstərən «Güzdək» daş karxanasına gəlib orada karxananın fəhlələrin yaşaması üçün nəzərdə tutulan vaqonun plastik qapısının qarşısında gələn şəxslər barədə məlumat vermək üçün Kamal Əliyev digər şəxslə birlikdə dayanmış, Məhkum, Təqsirləndirilən şəxs və digər şəxs isə qanunsuz olaraq saxlanc yeri hesab edilən vaqona daxil olmuş, həmin vaxt Məhkum özü ilə gətirdiyi bıçağı silah qismində istifadə edərək hücuma məruz qalmış karxanada usta işləyən Zərərçəkmiş şəxs1 tərəf tutaraq: “Bizə pul lazımdır, dava-dalaş olmasın, pulu verin gedək”,demiş, Zərərçəkmiş şəxs1 isə özünü müdafiə etmək məqsədilə Məhkum üzərinə gedib yaxasından tutduqda bıçaq sonuncunun əlindən yerə düşmüş, vaqonda olan digər şəxs əlindəki taxta parçası ilə vaqondakı lampanı vuraraq işıqları söndürmüş, Təqsirləndirilən şəxs isə özü ilə əvvəlcədən gətirdiyi soyuq silah hesab edilməyən beşbarmağı silah qismində tətbiq edərək hücuma məruz qalmış şəxsin həyatı və ya sağlamlığı üçün təhlükəli zorakılıqla Zərərçəkmiş şəxs1 baş nahiyyəsinə bir neçə zərbə vuraraq sonuncuya başın təpə, təpə-ənsə nahiyələrinin sıyrıqları ilə nəticələnən dərəcələrinə görə sağlamlığa zərəvurmayan xəsarətlərə aid olduqları üçün dərəcələri təyin edilməyən və hər iki qaşüstü nahiyyəsinin əzilmiş yaraları dərəcəsinə görə səhhətin qısa müddətə pozulmasına səbəb olan sağlamlığa yüngül zərəvurmaya aid bədən xəsarətləri yetirmiş, habelə vaqonda olan digər şəxs əlində olan taxta parçasını silah qismində istifadə edib Zərərçəkmiş şəxs1 kürək nahiyyəsindən vuraraq küt ağrılar yetirmiş, daha sonra Zərərçəkmiş şəxs1 vaqondan bayıra çıxdıqdan sonra vaqonun girişinə dayanmış digər şəxs əlində olan taxta parçasını silah qismində tətbiq etməklə Zərərçəkmiş şəxs1 kürək və çiyin nahiyyələrinə vurub küt ağrılar yetirmiş, daha sonra vaqonda olan digər şəxs əlində olan taxta parçasını silah qismində tətbiq edib vaqonda olan X1 nahiyyəsindən vurub boğazından tutub sıxmaqla hədə qorxu gələrək pulları tələb etmiş, X1 qorxudan Zərərçəkmiş şəxs1 saxlamaq üçün verdiyi 1.270 manat pulu masanın üzərinə qoymuş, vaqonda olan digər şəxs Zərərçəkmiş şəxs1 məxsus 100 manatlıq, 50 manatlıq və 20 manatlıq əskinaslardan ibarət 1.270 manat pulu ələ keçirib birlikdə hadisə yerindən uzaqlaşmaqla quldurluq etmişlər.Hökmdən verilmiş apelyasiya şikayətlərinə əsasən işə baxan Bakı Apelyasiya Məhkəməsinin Cinayət Kollegiyası (hakimlər: F.A.Qasımov (sədrlik edən və məruzəçi), Q.X.Babayev və K.H.Əkbərovdan ibarət tərkibdə) 15 noyabr 2019-cu il tarixli qərarı ilə apelyasiya şikayətləri təmin edilmədən, Bakı Ağır Cinayətlər Məhkəməsinin 22 avqust 2019-cu il tarixli hökmü dəyişdirilmədən saxlanmışdır.